《和王景亮席上》
宋代·刘跂

儿曹付汝莫相关，来伴诗翁作醉颜。花似有情怜客老，竹应无意惜春还。

已凭玉麈消炉篆，不怕金轮照屋山。尊俎重开定何日，北溪流水正回环。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。